《郑元明高启文携友人所画谷口图访予湖山未几》
元代·吴志淳

竟日过从喜有馀，萧萧行李借僧居。
江云影落山窗静，野水光鏚夜月虚。
石臼松烟和露捣，寒林柿叶带霜书。
天涯回首多离思，空有新诗独起予。

作者简介：元明间庐州府无为州人，字主一。元末历知靖安、都昌二县。奏除待制翰林，为权幸所阻。以避兵移家豫章，再迁浙江鄞县东湖。入明不仕。工草书篆隶，亦能诗。